Farmers' protest LIVE Updates: गुरुवार दोपहर 12 बजे किसान मोर्चा की अगली बैठक, सरकार के साथ बनी सहमति
5 सदस्यीय किसान कमेटी की बैठक जारी है। माना ये जा रहा है कि किसानों का ये पैनल आज गृह मंत्री अमित शाह और कृषि मंत्री नरेंद्र सिंह तोमर से मुलाकात कर सकते हैं।
नयी दिल्ली: 5 सदस्यीय किसान कमेटी की बैठक खत्म हो गई है। 5 सदस्यीय समिति ने बुधवार को कहा कि किसान संघ एक प्रस्ताव को लेकर आशावान है और उस पर आगे बढ़ रहा है। समिति की बैठक के बाद किसान नेता युद्धवीर सिंह ने कहा कि उन्होंने केंद्र से मिले एक नए प्रस्ताव पर चर्चा की है। एक अन्य किसान नेता गुरनाम सिंह चडूनी ने कहा, ‘सरकार के नए प्रस्ताव पर अंतिम फैसला सिंघू बॉर्डर पर एसकेएम की बैठक के दौरान लिया जाएगा।’संयुक्त किसान मोर्चा ने बैठक के बाद ऐलान किया कि सरकार के प्रस्ताव पर सहमति बन गई है। किसान नेताओं ने कहा कि इस बारे में गृह मंत्रालय से अधिकृत प्रस्ताव का इंतजार है। उन्होंने कहा कि गुरुवार को दोपहर 12 बजे संयुक्त किसान मोर्चा की एक और बैठक होगी।किसान संगठन एमएसपी पर कानून की मांग कर रहे हैं। किसानों का कहना है कि पहले सरकार सभी मुद्दों का समाधान निकाले उसके बाद आंदोलन खत्म होगा। वहीं, केंद्र का कहना है कि कृषि कानून वापस लिया जा चुका है। इसलिए अब आंदोलन का कोई मतलब नहीं है। पहले किसान आंदोलन खत्म करें।नयी दिल्ली: 5 सदस्यीय किसान कमेटी की बैठक खत्म हो गई है। 5 सदस्यीय समिति ने बुधवार को कहा कि किसान संघ एक प्रस्ताव को लेकर आशावान है और उस पर आगे बढ़ रहा है। समिति की बैठक के बाद किसान नेता युद्धवीर सिंह ने कहा कि उन्होंने केंद्र से मिले एक नए प्रस्ताव पर चर्चा की है। एक अन्य किसान नेता गुरनाम सिंह चडूनी ने कहा, ‘सरकार के नए प्रस्ताव पर अंतिम फैसला सिंघू बॉर्डर पर एसकेएम की बैठक के दौरान लिया जाएगा।’संयुक्त किसान मोर्चा ने बैठक के बाद ऐलान किया कि सरकार के प्रस्ताव पर सहमति बन गई है। किसान नेताओं ने कहा कि इस बारे में गृह मंत्रालय से अधिकृत प्रस्ताव का इंतजार है। उन्होंने कहा कि गुरुवार को दोपहर 12 बजे संयुक्त किसान मोर्चा की एक और बैठक होगी।किसान संगठन एमएसपी पर कानून की मांग कर रहे हैं। किसानों का कहना है कि पहले सरकार सभी मुद्दों का समाधान निकाले उसके बाद आंदोलन खत्म होगा। वहीं, केंद्र का कहना है कि कृषि कानून वापस लिया जा चुका है। इसलिए अब आंदोलन का कोई मतलब नहीं है। पहले किसान आंदोलन खत्म करें।